মুকাদ্দিমাতু ইবনে সালাহ (গ্রন্থ)
মুকাদ্দিমাতু ইবনে সালাহ হল বিখ্যাত সুন্নি আলেম ও হাদিসবিশারদ ইমাম ইবনে সালাহ কর্তৃক রচিত হাদিসশাস্ত্রের সবচেয়ে গুরুত্বপূর্ণ বইগুলির একটি। উলুমুল হাদিস ও হাদিসের পরিভাষা ব্যাখ্যায় এটিকে সর্বশেষ ও সবচেয়ে সুবিন্যস্ত সংযোজন বলে অভিহিত করা হয়। বইয়ে লেখকের দেওয়া নাম হল: মারিফাতু আনওয়ায়ি উলুমিল হাদিস। এটির লেখক হাফিজ আবু আমর উসমান বিন আব্দুর রহমান বিন মুসা আল-কুর্দি শাহরাজুরি ৬৪৩ হিজরিতে মৃত্যুবরণ করেন। তিনি ইবনে সালাহ নামে বিখ্যাত ছিলেন।